APSAIMNIEKOŠANAS LĪGUMS

Murjāņi, 2021. gada\_\_\_\_.\_\_\_\_\_\_\_\_\_\_

|  |  |
| --- | --- |
| **APSAIMNIEKOTĀJS:** | **SIA “Davidsonu rezidence”**,  Vienotais reģistrācijas Nr.LV00000000000  Juridiskā un biroja adrese: “ Dāvidsoni”, Sējs novads, , LV 2142  Adrese korespondencēm: jnbalodis@gmail.com |
| **ĪPAŠNIEKS:** | **\_\_\_\_\_\_\_\_\_\_**, personas kods \_\_\_\_\_\_\_\_\_\_\_\_\_\_\_\_\_\_\_,  dzīvo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,  adrese korespondencēm: \_\_\_\_\_\_\_\_\_\_\_\_\_\_\_\_\_\_\_\_\_  nekustamā īpašuma **“\_\_\_\_\_”,** kas atrodas Saukrastu novadā, Sējas pagastā, turpmāk tekstā saukta ĪPAŠUMA, īpašnieks, |

savstarpēji vienojoties, noslēdz sekojošu Apsaimniekošanas līgumu :

**1. LĪGUMA PRIEKŠMETS**

# ĪPAŠNIEKS uzdod un pilnvaro, bet APSAIMNIEKOTĀJS apņemas sniegt ĪPAŠNIEKAM viņam piederošā ĪPAŠUMA un ciemata „Dāvidsonu rezidence” koplietošanas teritorijas apsaimniekošanas pakalpojumus, kas norādīti šī līguma 1.4., 1.5. un 1.6.punktos, par ko ĪPAŠNIEKS apņemas veikt maksājumus šajā līgumā noteiktajos termiņos un kārtībā.

* 1. apzinoties, ka APSAIMNIEKOTĀJA saistību izpilde ir atkarīga arī no ĪPAŠNIEKA uzņemto saistību savlaicīgas un pilnīgas izpildes.
  2. Par savu ĪPAŠUMU, kas atrodas Dāvidsonu rezidences teritorijā, un kas ir katra ciemata iedzīvotāja privātīpašums, katrs ĪPAŠNIEKS atbild pats.
  3. APSAIMNIEKOTĀJS apņemas nodrošināt sekojošus ciemata koplietošanas teritorijas **apsaimniekošanas pasākumus:**
     1. ciemata teritorijas koplietošanas ceļu uzturēšana kārtībā, tajā skaitā ceļa remonts;
     2. sniega novākšana no ceļiem ciemata teritorijā līdz ĪPAŠUMA robežai, ceļu apstrāde ziemas apstākļos ar pretslīdes materiāliem, tāda līmenī, lai nodrošinātu pārvietošanos pa ceļiem:
     3. ūdensapgādes nodrošināšana no dziļurbuma, ūdensapgādes sistēmas uzturēšana tehniskā kārtībā, apkope un remonts no ūdens ņemšanas vietas līdz Īpašuma robežai;
     4. ugunsdzēšanas ūdens ņemšanas vietu uzturēšana kārtībā;

* + 1. elektroapgādes tīklu uzturēšana, darbības nodrošināšana līdz ĪPAŠUMA robežai;
    2. koplietošanas teritorijas apzaļumošana, kopšana, šīs teritorijas lietošanas kārtības noteikšana un kārtības ievērošanas nodrošināšana ciemata koncepcijas saglabāšanas un ievērošanas ietvaros;
    3. maksājumu iekasēšana no Īpašniekiem un/vai Lietotājiem, norēķini ar komunālo pakalpojumu sniedzējiem, kopējo maksājumu kārtošana;
    4. centrālo ceļu apgaismošana (šī līguma parakstīšanas dienā – ciemata centrālā daļas);
    5. barjeru sistēmas uzturēšanu, sistēmas modernizēšanas, apkopes un remontdarbus.
  1. APSAIMNIEKOTĀJS apņemas nodrošināt šādus **regulārus pakalpojumus** saskaņā ar pakalpojuma sniegšanas noteikumiem un šī līguma 1. Pielikumā norādīto Cenrādi, vai noslēdzot ar ĪPAŠNIEKU atsevišķu papildus vienošanos:
* ūdensapgādi . Sk. 3. pielikumu. Maksa par pakalpojumu tiek aprēķināta pēc skaitītāja rādījumiem;
* elektroenerģijas piegādi. Sk. 5. pielikumu. Maksa par patērēto elektrību tiek aprēķināta pēc skaitītāja rādījumiem;
* sadzīves atkritumu izvešanas organizēšana; Sk. 1. pielikuma 15. punktu.
  1. APSAIMNIEKOTĀJS pēc ĪPAŠNIEKA pieprasījuma apņemas sniegt **papildus pakalpojumus**, vienojoties par to izpildes nosacījumiem un maksu pirms pakalpojuma sniegšanas, piemēram, bet ne tikai:
* mājā esošo Inženiertehnisko iekārtu (apkures sistēma u.c.) apsekošana, profilakse, apkope;
* Dārznieka, apkopējas, sētnieka pakalpojumu nodrošināšana;
* skaidu mulčas, smilts, grants piegāde, lapu izvešana;
* mājas apkurināšana, noteiktā laikā ieslēdzot/izslēdzot apkures sistēmu, malkas piegāde;
* piebraucamā ceļa tīrīšana no sniega ĪPAŠUMA teritorijā;
* papildus atkritumu izvešana (celtniecības materiāli, bīstamie sadzīves atkritumi u.c);
* ĪPAŠUMA remonta un apkopes darbu veikšana/organizēšana
* dīķa tīrīšana;
* kanelizācijas nosēduma aku izsūknēšana\ organizēšana.
  1. Līguma tekstā ērtības labad Apsaimniekošanas pasākumi, regulārie pakalpojumi un papildus pakalpojumi visi kopā tiek saukti par Apsaimniekošanas pakalpojumiem.
  2. APSAIMNIEKOTĀJS ir tiesīgs atsevišķu darbu veikšanai vai pakalpojumu sniegšanai pieaicināt citas juridiskas vai fiziskas personas. Šajā gadījumā par šo pieaicināto trešo personu darbību vai bezdarbību viņam uzticēto pienākumu veikšanā atbildību pret ĪPAŠNIEKU nes APSAIMNIEKOTĀJS, izņemot gadījumus, kad līgums noslēgts starp ĪPAŠNIEKU un pakalpojuma sniedzēju (piemēram, par tehniskās apsardzes pakalpojumu).

1. **LĪGUMA TERMIŅŠ**
   1. Līgums stājas spēkā tā parakstīšanas dienā un tiek slēgts uz **10 (desmit) gadiem**. Beidzoties līguma termiņam, ja neviena no pusēm neiesniedz rakstisku paziņojumu par līguma pārtraukšanu, līgums automātiski pagarinās uz nākošo periodu – uz 10 (desmit) gadiem.
   2. Puses vienojas, ka maksa par apsaimniekošanas pakalpojumiem tiek aprēķināta un maksāta sākot ar brīdi, kad tiek uzsākta konkrētā pakalpojuma sniegšana.

**3.MAKSĀJUMI**

* 1. Maksa par šī līguma 1.4. punktā norādītajiem Apsaimniekošanas pasākumiem ir **EUR 75,00** + pievienotās vērtības nodoklis (PVN) mēnesī, kas šī līguma parakstīšanas dienā ir 21 % EUR 21.00, kopā EUR 90,75
  2. Apsaimniekošanas pasākumu maksā ir iekļauti apsaimniekotāja izdevumi, kas saistīti ar apsaimniekošanas un administrācijas pamatpakalpojuma sniegšanas organizēšanu, koplietošanas teritorijas uzturēšanas izdevumi, likumdošanā noteiktie nodokļi – PVN, darbaspēka nodokļi nekustamā īpašuma nodokļi un citi nodokļi un nodevas, kas attiecināmas uz koplietošanas teritoriju.
  3. Par Īpašniekam sniegtajiem līguma 1.5. punktā norādītajiem regulārajiem pakalpojumiem ĪPAŠNIEKS maksā pēc faktiskā patēriņa atbilstoši fiksētajam skaitītāja rādījumam pēc tarifiem, kas norādīti pielikumā nr. 1. Maksājumus par šiem pakalpojumiem Apsaimniekotājs sāk aprēķināt pamatojoties uz Pušu parakstītiem pakalpojuma pieslēguma aktiem.
  4. Līguma 3.1. punktā norādītā Apsaimniekošanas pasākumu maksa un Cenrādī norādītā regulāro pakalpojumu maksa var tikt vienpusīgi paaugstināta pamatojoties uz pakalpojumu objektīvu izmaksu sadārdzinājumu, tai skaitā trešās personas – pakalpojumu sniedzēja tarifu izmaiņām, nodokļu izmaiņām, inflāciju un tml., atbilstoši pieaugošiem APSAIMNIEKOTĀJA izdevumiem par pakalpojuma sniegšanu (piemēram, bet ne tikai, degvielas cenu pieaugums, darbinieku minimālās algas pieaugums, elektroenerģijas cenas pieaugums u.c. no APSAIMNIEKOTĀJA gribas neatkarīgi izdevumu pieaugumi), jaunu pakalpojumu piedāvājums vai esošā apjoma palielinājums.

* 1. Par apsaimniekošanas maksas un sniegto pakalpojumu tarifu paaugstinājumu APSAIMNIEKOTĀJS rakstiski paziņo ĪPAŠNIEKAM 1 (vienu) mēnesi pirms maksas un tarifu paaugstināšanas, informāciju iekļaujot ĪPAŠNIEKAM izrakstītajā rēķinā vai elektroniski - vēstulē.
  2. Ja līguma darbības laikā tiek ieviesti un/vai palielināti nodokļi un/vai nodevas, kuru apliekamais objekts ir šajā līgumā norādītie maksājumi, ĪPAŠNIEKAM papildus jāmaksā šie nodokļi un/vai nodevas. Par maksājumu palielināšanu ĪPAŠNIEKS tiek rakstiski brīdināts ne vēlāk kā 1 (vienu) mēnesi iepriekš pirms termiņa, sākot ar kuru viņš uzsāk maksāt no jauna ieviestos vai palielinātos maksājumus.
  3. ĪPAŠNIEKS apņemas Apsaimniekošanas maksu un maksu par saņemtajiem pakalpojumiem samaksāt saskaņā ar rēķinu līdz nākamā mēneša 15.datumam, ieskaitot to APSAIMNIEKOTĀJA norādītajā bankas kontā. Rēķins tiek izsūtīts uz šajā līgumā norādīto adresi korespondencēm vai izsniedzot personīgi. Ja rēķins nav saņemts līdz nākamā mēneša beigām, ĪPAŠNIEKA pienākums ir informēt par to APSAIMNIEKOTĀJU.
  4. Ja maksājumi par apsaimniekošanu un saņemtajiem pakalpojumiem tiek veikti ar kavējumu, APSAIMNIEKOTĀJS ir tiesīgs pieprasīt par katru nokavēto dienu līgumsodu 0,2% (nulle komats divu procentu) apmērā no kopējās parāda summas. Līgumsods šī līguma izpratnē tieši un nepārprotami tiek tulkots kā „līgumsods” Latvijas Republikas Civillikuma izpratnē, pie kam, ĪPAŠNIEKA pārskaitītās naudas summas, bez īpaša paziņojuma ĪPAŠNIEKAM, vispirms tiek ieskaitītas līgumsoda dzēšanai.
  5. Samaksa jāveic par faktiski saņemtajiem pakalpojumiem. Ja kāds no pakalpojumiem netiek sniegts, tad samaksu par to APSAIMNIEKOTĀJS nepieprasa līdz brīdim, kad konkrētais pakalpojums tiek uzsākts vai atjaunots. ĪPAŠNIEKS tiek brīdināts par apsaimniekošanas maksas iekasēšanas uzsākšanu.
  6. Ja ĪPAŠNIEKS neuzceļ ēku un nenodod to ekspluatācijā saskaņā ar ĪPAŠUMA pirkuma līgumu vai ciemata iekšējās kartības un apbūves noteikumiem (pielikums Nr.2) noteikto termiņu un/vai neuzsāk lietot elektroenerģiju, tad Apsaimniekotājs ir tiesīgs pieprasīt maksu par elektrības jaudas rezervēšanu un kompensāciju par elektrības zudumiem, kas radušies tīklā elektroenerģijas nelietošanas dēļ saskaņā ar Cenrādi.
  7. Ja ĪPAŠNIEKS neveic maksājumus par Apsaimniekošanas pasākumiem un regulārajiem pakalpojumiem atbilstoši šī Līguma noteikumiem ilgāk kā 3 (trīs) kalendāros mēnešus, tad APSAIMNIEKOTĀJS ir tiesīgs pārtraukt pakalpojumu sniegšanu. Pakalpojumu atjaunošana notiek tikai pēc kopējā parāda apmaksas un maksas par elektroenerģijas pieslēguma atjaunošanu samaksas. Maksa par pieslēguma atjaunošanu tiek pielīdzināta jauna pieslēguma ierīkošanas izmaksām.
  8. Puses vienojas, ka rēķini tiek izrakstīti elektroniski un ir derīgi bez paraksta. Rēķini tiek izsūtīti uz ĪPAŠNIEKA elektroniska pasta adresi, kura norādīta šajā līgumā. Pēc ĪPAŠNIEKA pieprasījuma rēķins tiek sagatavots un izsniegts papīra formātā un parakstīts.

**4. ĪPAŠNIEKA PIENĀKUMI UN TIESĪBAS**

* 1. **ĪPAŠNIEKS apņemas:**
     1. Ievērot Ciemata apbūves, iekšējās kārtības un apbūves noteikumus (pielikums Nr. 2), Noteikumus par konkrēto pakalpojumu sniegšanu (pielikumi nr. 3, 5).
     2. Saudzīgi izturēties un nebojāt ceļus, kopīgās atpūtas zonas, stādījumus, kā arī ievērot sanitārās un ugunsdrošības normas gan savā ĪPAŠUMĀ, gan Ciemata teritorijā.
     3. Nodrošināt APSAIMNIEKOTĀJA pārstāvim iespēju pārbaudīt ēkās esošo individuālo ūdens skaitītāju stāvokli un nolasīt to rādījumus mājā ĪPAŠNIEKA vai tā pilnvarotas personas klātbūtnē. Skaitītājs tiek uzstādīts par ĪPAŠNIEKA līdzekļiem un ir tā īpašums.
     4. Nodrošināt Apsaimniekotāja darbiniekiem un speciālistiem pieeju ĪPAŠUMĀ esošo komunikāciju daļu apsekošanai un darbību izpildīšanai, kas nodrošina komunikāciju normālu funkcionēšanu;
     5. Ievērot Ciemata teritorijā spēka esošos Ceļu satiksmes noteikumus, ievērot izvietotās ceļa zīmes.
     6. Uzņemties atbildību par trešo personu, kuras ĪPAŠNIEKS ir uzaicinājis vai kuras ar ĪPAŠNIEKA atļauju ir iekļuvušas ciemata teritorijā, darbībām ciemata iekšējās kārtības noteikumu ievērošanas sakarā. ĪPAŠNIEKAM jāinformē savi viesi un/vai uzaicinātās personas par ciemata iekšējās kārtības noteikumiem.

4.1.7. ĪPAŠNIEKS šī līguma darbības laikā apņemas informēt APSAIMNIEKOTĀJU par ĪPAŠUMA atsavināšanu trešajai personai pirms atsavinājuma līguma noslēgšanas un informēt nekustamā īpašuma pircēju par Apsaimniekošanas līguma ar APSAIMNIEKOTĀJU noslēgšanas nepieciešamību, jo Apsaimniekošanas līguma nenoslēgšanas rezultātā netiks nodrošināti apsaimniekošanas pakalpojumi. Ja ĪPAŠNIEKS pārkāpj šo noteikumu, tas sedz visus zaudējumus, kādi radušies Apsaimniekotājam šī noteikuma neizpildes rezultātā.

* + 1. Apmaksāt no APSAIMNIEKOTĀJA saņemtos rēķinus par 1) apsaimniekošanas pakalpojumiem, 2) šī līguma 1.5 un 1.6. punktā piedāvātajiem regulārajiem un papildus pakalpojumiem, ja tādus ĪPAŠNIEKS ir izmantojis, kā arī 3) pakalpojumiem atbilstoši šī Līguma 5.2.5. punkta noteikumiem, 4) līgumsoda samaksu, ja tāds ir radies.
    2. Patstāvīgi maksāt nekustamā īpašuma nodokļu maksājumus valsts vai pašvaldības iestādes noteiktajā apmērā.
  1. **ĪPAŠNIEKAM ir tiesības:**
     1. APSAIMNIEKOTĀJS garantē, ka Īpašnieks pēc Apsaimniekošanas līguma parakstīšanas būs tiesīgs bez papildus maksas par pieslēguma tiesībām (nodrošināta viena pieslēguma vieta), pievilkt un pieslēgt savas mājas individuālās zemāk uzskaitītās komunikācijas pie ciemata centrālajām komunikācijām 1) dzeramā ūdens ūdensvads, 2) zemsprieguma elektroenerģijas tīkls ar vienlaicīgi atļauto slodzi 5,5 kW, spriegums 380/220 V, ievada drošinātāju maksimālā strāva – 16 A, Visu komunikāciju pievadu izbūvi savā ĪPAŠUMĀ un līdz pieslēguma vietai ĪPAŠNIEKS veic par saviem līdzekļiem un saskaņa ar ēkas tehnisko dokumentāciju.
     2. Šajā līgumā minēto pakalpojumu nesaņemšanas gadījumā nekavējoties informēt APSAIMNIEKOTĀJU, sniegt sūdzības un ieteikumus attiecībā uz apsaimniekošanas pakalpojumu kvalitāti un izpildes termiņiem.
     3. Pieprasīt ikmēneša maksājumu pārrēķinu, ja no APSAIMNIEKOTĀJA šajā mēnesī netika saņemti visi pakalpojumi un/vai tie bija neapmierinošas kvalitātes, par ko APSAIMNIEKOTĀJS un ĪPAŠNIEKS pirms pārrēķina pieprasīšanas ir sastādījuši abpusēji parakstītu aktu, kurā konstatēta pakalpojuma sniegšanas kvalitāte un saskaņots maksas pārrēķins.
     4. ĪPAŠNIEKA ģimenes locekļiem, citām personām, kas dzīvo kopā ar viņu vai lieto ĪPAŠUMU, ir jāievēro visas šajā līgumā noteiktās tiesības un pienākumi attiecībā uz ciemata iekšējās kārtības noteikumu ievērošanu tāpat kā pašam ĪPAŠNIEKAM.
     5. Īpašnieks tiek nodrošināts ar vienu elektrības kabeļu komutācijas - uzskaites sadales skapja atslēgu bez maksas, un ar individuālu kodu barjeras atvēršanai, lai iebrauktu ciemata teritorijā.

**5. APSAIMNIEKOTĀJA PIENĀKUMI UN TIESĪBAS**

* 1. **APSAIMNIEKOTĀJS:** 
     1. sniedz pakalpojumus ar čakla un rūpīga saimnieka gādību.
     2. nodrošina inženiertehnisko komunikāciju, tai skaitā ceļu, apsekošanu un profilaksi, savlaicīgu konstatēto trūkumu novēršanu, veicot attiecīgus remontdarbus. Apņemas inženierkomunikāciju tīklu avāriju novēršanu veikt tehniski visīsākajā laikā, bet, ja tas nav iespējams – meklē un nodrošina alternatīvus variantus konkrētajam pakalpojumam.
     3. apņemas savlaicīgi novērst visus trūkumus, kas kavē apsaimniekošanas pakalpojumu sniegšanu un kuri radušies tehnisku iemeslu dēļ, APSAIMNIEKOTĀJA vai tā pieaicinātās trešās personas darbības vai bezdarbības rezultātā.
     4. pārrēķināt ikmēneša maksājumus, ja apsaimniekošanas pakalpojumi netiek nodrošināti saskaņā ar šī līguma noteikumiem un ja ir sastādīts akts saskaņā ar šī līguma noteikumiem.
     5. Apņemas savlaicīgi norēķināties ar trešajām personām - pakalpojumu sniedzējiem par saņemtajiem un ĪPAŠNIEKAM sniegtajiem pakalpojumiem (ja ir saņēmis maksu par sniegto pakalpojumu no ĪPAŠNIEKA).
  2. **APSAIMNIEKOTĀJAM ir tiesības:**
     1. Saņemt no ĪPAŠNIEKA maksājumus saskaņā ar šī līguma noteikumiem.
     2. Atbilstoši šī Līguma noteikumiem grozīt Apsaimniekošanas maksu.
     3. Veikt komunikāciju sistēmu apskati ĪPAŠNIEKAM piederošajā teritorijā, uzņemt skaitītāju rādījumus. Latvijas Republikas normatīvajos aktos noteiktajā kārtībā veikt periodisku uzstādīto individuālo komunālo pakalpojumu mēraparātu remontu un nomaiņu, par to iesniedzot rēķinu Īpašniekam.
     4. Dot norādījumus un izvirzīt prasības ĪPAŠNIEKAM sanitāri tehnisko, ugunsdrošības un drošības tehnikas prasību nodrošināšanai, atbilstoši pastāvošai likumdošanai un ciemata iekšējās kartības noteikumiem.
     5. Saviem spēkiem, iepriekš par to brīdinot ĪPAŠNIEKU, veikt ĪPAŠUMA apkopšanas (zālāja pļaušana, stādījumu apcirpšana, gružu aizvākšana u.c.) darbus, ja tos savlaicīgi nav veicis pats ĪPAŠNIEKS un nesakopšanas rezultāts degradē CIEMATA ainavu kopumā, un par sniegto pakalpojumu izrakstīt ĪPAŠNIEKAM rēķinu un saņemt atbilstošu maksu.
     6. Pārtraukt apsaimniekošanas pakalpojumu, tai skaitā ūdensapgādes un elektrības piegādes, sniegšanu Īpašumam, ja ĪPAŠNIEKS savlaicīgi neveic apsaimniekošanas un saņemto pakalpojumu rēķinu apmaksu, par to brīdinot ĪPAŠNIEKU vienu mēnesi iepriekš.

**6. CITI NOTEIKUMI**

* 1. Pusēm ir pienākums atbildēt par zaudējumiem, kuri radušies vienas puses Līgumā paredzēto saistību neizpildes, vai nepienācīgas izpildes rezultātā, un ir radījusi zaudējumus otrai pusei. Puses apņemas viena otrai atlīdzināt tiešos, pierādāmos zaudējumus saskaņā ar sastādīto aktu par konstatēto nodarījumu.
  2. Līgums sastādīts un parakstīts 2 eksemplāros, pa vienam katrai no Pusēm. Abiem līguma eksemplāriem ir vienāds juridisks spēks. Jebkādas izmaiņas, papildinājumi un grozījumi šajā līgumā, ciktāl šī Līguma noteikumi neparedz tiesības veikt vienpusējus Līguma noteikumu grozījumus, var tikt izdarīti tikai pēc abu pušu rakstiskas vienošanās un tie stājas spēkā pēc tam, kad tos ir parakstījušas abas puses. Ja Puses nevar vienoties, tad līdz vienošanās panākšanas brīdim paliek spēkā iepriekšējie noteikumi, izņemot tos, kuru grozīšanu atbilstoši šī līguma noteikumiem veic APSAIMNIEKOTĀJS vienpersoniski. Visas rakstiski veiktās izmaiņas, grozījumi un papildinājumi tiks pievienoti šim līgumam un kļūs par tā neatņemamu sastāvdaļu.
  3. Līgums ir saistošs pušu tiesību un saistību pārņēmējiem.
  4. Jautājumi, kas nav atrunāti šajā līgumā, tiek risināti saskaņā ar LR likumdošanu.
  5. Jebkādas pretenzijas, kas rodas šī līguma darbības laikā, jebkura no pusēm var iesniegt rakstiski 10 (desmit) dienu laikā no strīda rašanās dienas. Visus strīdus šī līguma ietvaros puses risina pārrunu ceļā, bet, ja pārrunu ceļā strīdu nevar atrisināt, tad strīdus jautājumi tiek izšķirti tiesā saskaņā ar spēkā esošo LR likumdošanu.
  6. Gadījumā, ja Līgumā norādītājā informācijā (vārds, uzvārds, norēķinu konts, adrese) rodas kādas izmaiņas, attiecīgā Puse apņemas nekavējoties sniegt par to Paziņojumu otrai Pusei un šādas izmaiņas stājas spēkā ar attiecīgā Paziņojuma saņemšanas brīdi.
  7. Pirkuma līguma izpildei drīkst apstrādāt tikai saskaņā ar Pirkuma līguma izpildei nepieciešamajā apjomā un saskaņā ar spēkā esošo tiesību aktu prasībām.

APSAIMNIEKOTĀJS apņemas nodrošināt spēkā esošajiem tiesību aktiem atbilstošu aizsardzības līmeni ĪPAŠNIEKA iesniegtajiem personas datiem, kā arī apņemas nenodot tālāk trešajām personām ĪPAŠNIEKA iesniegtos personas datus. Ja saskaņā ar spēkā esošajiem tiesību aktiem APSAIMNIEKOTĀJAM var rasties šāds pienākums, tas pirms personas datu nodošanas informē par to ĪPAŠNIEKU, ja vien to neaizliedz spēkā esošie tiesību akti.

* 1. Līgumam tā parakstīšanas brīdī ir sekojoši pielikumi:

**Nr. 1 – Cenrādis regulārajiem pakalpojumiem** – uz 1 lapas

**Nr. 2 – Amatciema apbūves un iekšējās kārtības noteikumi** – uz 5 lapām

**Nr. 3 – Ūdens un kanalizācijas pakalpojumu sniegšanas noteikumi** – uz 1 lapas

**Nr. 4 – ĪPAŠUMA zemes robežu plāns, situācijas un apgrūtinājumu plāns** – 3 lapas

**Nr. 5 – Elektroenerģijas piegādes noteikumi** – uz 2 lapām

1. **PUŠU PARAKSTI**

|  |  |
| --- | --- |
| **APSAIMNIEKOTĀJS**  SIA “Davidsonu rezidence”  Juridiskā adrese “Dāvidsoni”, Sēja, Saukrastu novads, LV- 2142  Reģ. Nr. LV 00000000000  Banka: Zemes  Konts LV00UNLA 0000000000000  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_J.Balodis** | **ĪPAŠNIEKS**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |